open-index/open-wikipedia-markdown huggingface dataset:
नेपाल रेलवे

नेपाल में रेलवे की शुरुवात सन 1927 में रक्सौल (भारत) से अमलेखगंज (नेपाल में 46 किमी) के बीच एक 48 किमी लम्बी रेललाइन के साथ हुई थी। इस लाइन का आमान 2’6” (762 मिमी) रखा गया था। इस लाइन को 1965 में बंद कर दिया गया था। 2005 में इस लाइन के कुछ हिस्से को आमान परिवर्तन के बाद रक्सौल से सिर्सिया अन्तर्देशीय कंटेनर डिपो, बीरगंज के बीच एक 6 किमी दूरी की बड़ी लाइन (5’6”, 1675 मिमी) के रूप में शुरु किया और अब इसका प्रयोग विशेष रूप से भारतीय रेल द्वारा संचालित माल गाड़ियों द्वारा प्रयोग किया जाता है।

1937 में इस मूल लाइन के साथ एक 2’6” (762 मिमी) की अन्य लाइन को जोड़ा गया जिसकी लम्बाई, 53 किमी (नेपाल में 50 किमी) थी। यह लाइन बीज़लपुरा से जनकपुर होकर जयनगर (भारत) जाती थी जहां यह भारतीय रेल की मुख्य लाइन से जुड़ती थी। 2001 में बीज़लपुरा से जनकपुर के मध्य के खंड को रास्ते के एक पुल गिरने के कारण बंद कर दिया गया हालांकि जनकपुर से जयनगर के बीच की 29 किमी लम्बी लाइन 2014 तक रुक रुक कर चलती रही, जब इसे बड़ी लाइन में परिवर्तित करने के लिए बंद कर दिया गया। इस लाइन को भारतीय रेल की एक शाखा के रूप में 2017 में फिर से खोलने की योजना है।

2010 के आसपास, नेपाल में नई रेल परियोजनाओं से संबंधित कई प्रस्ताव चर्चा में आये। इन प्रस्तावों में सबसे प्रमुख 945 किमी दूरी की एक विद्युतीकृत लाइन है जो पूर्व में काँकरविट्टा से लेकर पश्चिम में भीम दत्ता से भारतीय सीमा पर स्थित गड्डाचौकी तक जायेगी। इस परियोजना के प्रथम चरण के अंतर्गत सिमारा के पास पहले 5 किमी खंड का निर्माण कार्य 2014 में शुरू हो चुका है। कुछ छोटी परियोजनायें जिनकी कुल लम्बाई 180 किमी है और यह मुख्यत: नेपाल को अनेक स्थानों पर भारत से जोड़ेंगी भी प्रस्तावित की गयी हैं। राजधानी काठमांडू में एक मेट्रो प्रणाली के लिए भी 2012 में एक व्यवहार्यता अध्ययन शुरू किया गया है।

## सन्दर्भ

## बाहरी कड़ियाँ
## इन्हें भी देखें

श्रेणी:नेपाल
निवल आस्ति मूल्य

किसी म्यूचुअल फंड आदि का **निवल परिसम्पत्ति मूल्य** या **निवल आस्ति मूल्य** (Net asset value / NAV) उसके आस्तियों (असेट्स) के मूल्य में से उसके ऊपर मौजूद देनदारियों (लायबिलिटीज) को घटाने से प्राप्त होती है। 

श्रेणी:पूँजी बाजार
कार्मिक व्यवस्था

किसी संगठन के लिये कर्मचारियों को भर्ती करना, उनको सही जगह (काम) पर लगाना तथा उनका निरीक्षण करना **कार्मिक व्यवस्था** या **नियुक्तिकरण** (Staffing) कहलाता है। यह प्रबन्धन का प्रमुख कार्य है।

## इन्हें भी देखें
*नियुक्ति (employment)

श्रेणी:प्रबन्धन
मेरी आवाज़ ही पहचान है

**मेरी आवाज़ ही पहचान है** भारतीय हिन्दी धारावाहिक है। जिसका प्रसारण एंड टीवी पर 7 मार्च 2016 से सोमवार से शुक्रवार रात 7:30 बजे होता है। इसका निर्माण निवेदिता बसु ने किया है। यह कुल 130 दिन प्रसारित होगा। इसमें दो बहनों की कहानी दिखाई गई है।

## कलाकार
* अमृता राव - कल्याणी गायकवाड़
* अदिति वसुदेव - केतकी 
* दीप्ति नवल - बूढ़ी कल्याणी 
* ज़रीना वाहब - बूढ़ी केतकी 
* जन्नत ज़ुबैर रहमानी - कल्याणी (बचपन में)
* महराज चरम - केतनी (बचपन में)
* सलमा आगा

## निर्माण
अमृता राव इस धारावाहिक में काम करने से पहले उलझन में थीं। क्योंकि धारावाहिक में लगातार बहुत काम करना पड़ता है। उन्होंने आज तक से कहा कि उन्हें कभी कभी टीवी कि विषय-वस्तु और तरीके से डर लगता है। क्योंकि इनमें नकारात्मकता होती हैं और गलत संदेश देते हैं।

## सन्दर्भ

## बाहरी कड़ियाँ
* आधिकारिक जालस्थल
अंतर्राष्ट्रीय पुरुष दिवस

**अंतर्राष्ट्रीय पुरुष दिवस** की शुरुआत 1999 में त्रिनिदाद एवं टोबागो से हुई थी। तब से प्रत्येक वर्ष 19 नवम्बर को “अंतर्राष्ट्रीय पुरुष दिवस” दुनिया के 30 से अधिक देशों में मनाया जा रहा है। संयुक्त राष्ट्र संघ ने भी इसे मान्यता देते हुए इसकी आवश्यकता को बल दिया और पुरजोर सराहना एवं सहायता दी है।

श्रेणी:दिवस
अलीम डार

**अलीम डार** (जन्म : ६ जून १९६८ ,झंग ,पंजाब एक पाकिस्तान के पूर्व प्रथम श्रेणी क्रिकेटर तथा वर्तमान में एक अंपायर है।  **अलीम डार** ने अपने टेस्ट अम्पायरिंग की शुरुआत सन २००३ में की थी तथा एक दिवसीय अंतर्राष्ट्रीय की शुरुआत सन २००० में की थी। 

## सन्दर्भ

श्रेणी:पाकिस्तानी टेस्ट क्रिकेट अंपायर
श्रेणी:पाकिस्तानी एक दिवसीय अंतरराष्ट्रीय क्रिकेट अंपायर
मण्डल (राजनैतिक मॉडल)

right|thumb|300px|दक्षिण-पूर्व एशिया के ऐतिहासिक मण्डल
दक्षिण-पूर्व एशिया के इतिहास में **मण्डल** एक अकेन्द्रित राज्ज्य व्यवस्था थी। मण्डल का शाब्दिक अर्थ 'वृत्त' (सर्कल) होता है। मण्डल सिद्धान्त वर्तमान युग के एकीकृत राजनीतिक शक्ति के विपरीत राजशक्ति का मॉडल है।

## चाणक्य का मण्डल सिद्धान्त
कौटिल्य (चाणक्य) ने अपने मण्डल सिद्धांत में विभिन्न राज्यों द्वारा दूसरे राज्यों के प्रति अपनाई नीति का वर्णन किया है। प्राचीन काल में भारत में अनेक छोटे-छोटे राज्यों का अस्तित्व था। शक्तिशाली राजा युद्ध द्वारा अपने साम्राज्य का विस्तार करते थे। राज्य कई बार सुरक्षा की दृष्टि से अन्य राज्यों में समझौता भी करते थे। कौटिल्य के अनुसार युद्ध व विजय द्वारा अपने साम्राज्य का विस्तार करने वाले राजा को अपने शत्रुओं की अपेक्षा मित्रों की संख्या बढ़ानी चाहिए, ताकि शत्रुओं पर नियंत्रण रखा जा सके। 

दूसरी ओर निर्बल राज्यों को शक्तिशाली पड़ोसी राज्यों से सतर्क रहना चाहिए। उन्हें समान स्तर वाले राज्यों के साथ मिलकर शक्तिशाली राज्यों की विस्तार-नीति से बचने हेतु एक जुट या ‘मण्डल’ बनाना चाहिए। कौटिल्य का मंडल सिद्धांत भौगोलिक आधार पर यह दर्शाता है कि किस प्रकार विजय की इच्छा रखने वाले राज्य के पड़ोसी देश (राज्य) उसके मित्र या शत्रु हो सकते हैं। इस सिद्धांत के अनुसार मंडल के केन्द्र में एक ऐसा राजा होता है, जो अन्य राज्यों को जीतने का इच्छुक है, इसे ‘‘विजीगीषु’’ कहा जाता है। ‘‘विजीगीषु’’ के मार्ग में आने वाला सबसे पहला राज्य ‘‘अरि’’ (शत्रु) तथा शत्रु से लगा हुआ राज्य ‘‘शत्रु का शत्रु’’ होता है, अतः वह विजीगीषु का मित्र होता है। कौटिल्य ने ‘‘मध्यम’’ व ‘‘उदासीन’’ राज्यों का भी वर्णन किया है, जो सामर्थ्य होते हुए भी रणनीति में भाग नहीं लेते।

कौटिल्य का यह सिद्धांत यथार्थवाद पर आधारित है, जो युद्धों को अन्तर्राष्ट्रीय सम्बन्धों की वास्तविकता मानकर संधि व समझौते द्वारा शक्ति-सन्तुलन बनाने पर बल देता है।वास्तव में ये आज की विदेश नीति के लिए प्रेरणा स्रोत है।

[श्रेणी:राज्य]

[श्रेणी:राजनीति
रोड टकर

**रोड टकर** (जन्म : २८ अगस्त १९६४) ऑस्ट्रेलिया। एक ऑस्ट्रेलियन अंपायर है जिन्होंने अपने टेस्ट क्रिकेट में २०१० में शुरू किया था तथा एक दिवसीय अंतरराष्ट्रीय तथा ट्वेन्टी ट्वेन्टी में सन २००९ में किया था।

## सन्दर्भ

श्रेणी:क्रिकेट अम्पायर
श्रेणी:ऑस्ट्रेलिया के लोग
श्रेणी:1968 में जन्मे लोग
स्कॉटलैंड क्रिकेट टीम

**स्कॉटलैंड क्रिकेट टीम** एक राष्ट्रीय क्रिकेट टीम है जो स्कॉटलैंड से खेलती है इसका संचालन स्कॉटलैंड ही करता है।  **स्कॉटलैंड** ने अपना पहला अंतरराष्ट्रीय मैच सन ७ मई १८४९ में *ऑल इंग्लैंड इलेवन* के खिलाफ खेला था।

## सन्दर्भ

श्रेणी:राष्ट्रीय क्रिकेट टीम
श्रेणी:क्रिकेट टीम
आन्तरिक ऊर्जा

ऊष्मागतिकी में, किसी निकाय में अंतर्विष्‍ट (contained) ऊर्जा को उस निकाय की **आन्तरिक ऊर्जा** (internal energy) कहते हैं। ध्यान देने योग्य है कि आन्तरिक ऊर्जा में उस निकाय की गतिज ऊर्जा और स्थितिज ऊर्जा सम्मिलित नहीं की जाती। 'कुल' आन्तरिक ऊर्जा U को नहीं मापा जा सकता किन्तु आन्तरिक ऊर्जा में परिवर्तन \Delta U को मापा जा सकता है।
:\Delta U = Q + W

जहाँ 
: \Delta U = U2 - U1 , 
: Q = निकाय को दी गयी ऊष्मीय ऊर्जा, 
: W = निकाय पर किया गया यांत्रिक कार्य = p.\Delta V
इसका मात्रक टाऊ है      (1) आन्तरिक ऊर्जा में परिवर्तन एक बीजिय राशि है। अर्थात् इसका मान धनात्मक या ऋणात्मक हो सकता है। यदि मान धनात्मक हो तो अभिक्रिया ऊष्माशोषी और ऋणात्मक हो तो अभिक्रिया ऊष्माक्षेपी होती है।         आन्तरिक ऊर्जा में परिवर्तन =+ve(ऊष्माशोषी)          आन्तरिक ऊर्जा में परिवर्तन =-ve(ऊष्माक्षेपी)          चूँकि आन्तरिक ऊर्जा का मान निकाय में उपस्थित पदार्थ की मात्रा पर निर्भर करता है,अतः यह एक मात्रात्मक गुण अथवा विस्तीर्ण गुण है।           (2) किसी चक्रीय प्रक्रम के लिये आन्तरिक ऊर्जा परिवर्तन का मान शुन्य होता है।
आन्तरिक ऊर्जा का S.I मात्रक j/mol  या kj/mol होता है।

## इन्हें भी देखें
*पूर्ण ऊष्मा (या, एन्थैल्पी)

श्रेणी:ऊष्मागतिकी
हेस नियम

thumb

**हेस नियम** (Hess's Law) उष्मा-रसायन का सबसे प्रमुख नियम है। इसे स्विस वैज्ञानिक जरमेन हेनरी हेस ने सन् १८४० में प्रतिपादित किया था। इस नियम के अनुसार,
: *किसी रासायनिक क्रिया में क्षेपित या शोषित उष्मा की मात्रा मध्यवर्ती क्रियाओं पर निर्भर नहीं रहती, अर्थात् एक ही क्रिया को यदि एक से अधिक विधियों द्वारा पूरा किया जा सके, प्रतिकारक तथा क्रियाफल प्रत्येक क्रिया में पूर्णतया एक हों और उन सबकी अवस्थाएँ भी समान हों, तो विभिन्न विधियों में जो कुल उष्मा-परिवर्तन होगा, वह हर एक विधि के लिए समान होगा।* 

### उष्मा-रसायन में हेस के नियम की उपयोगिता
हेस का नियम उष्मा-रसायन में बहुत उपयोगी सिद्ध हुआ है। इसकी सहायता से प्रत्यक्ष रूप से न की जा सकने वाली अभिक्रियाओं में होनेवाले उष्मा-परिवर्तनों को भी परोक्ष रूप से निकाला जा सकता है। उदाहरण के लिए; साधारणत: कार्बनिक यौगिकों की उत्पादन-उष्मा प्रत्यक्ष क्रिया द्वारा नहीं निकाली जा सकती, परंतु कार्बनिक यौगिक तथा इसके अवयव तत्वों की दहन-उष्मा को निर्धारित करके यौगिक की उत्पादन-उष्मा हेस के नियम से निकाल सकते हैं

## उदाहरण
1) Given:
*B2O3 (s) + 3H2O (g) → 3O2 (g) + B2H6 (g) (ΔH = 2035 kJ/mol)
*H2O (l) → H2O (g) (ΔH = 44 kJ/mol)
*H2 (g) + (1/2)O2 (g) → H2O (l) (ΔH = -286 kJ/mol)
*2B (s) + 3H2 (g) → B2H6 (g) (ΔH = 36 kJ/mol)
Find the ΔHf of:
*2B (s) + (3/2) O2 (g) → B2O3 (s)

After the multiplication and reversing of the equations (and their enthalpy changes), the result is:
*B2H6 (g) + 3O2 (g) → B2O3 (s) + 3H2O (g) (ΔH = -2035 kJ/mol) 	
*3H2O (g) → 3H2O (l) (ΔH = -132 kJ/mol) 	
*3H2O (l) → 3H2 (g) + (3/2) O2 (g) (ΔH = 858 kJ/mol) 	 	
*2B (s) + 3H2 (g) → B2H6 (g) (ΔH = 36 kJ/mol)
Adding these equations and canceling out the common terms on both sides, we get 	 
*2B (s) + (3/2) O2 (g) → B2O3 (s) (ΔH = -1273 kJ/mol)

2) a) Cgraphite+O2 → CO2 (g) ;(ΔH = -393.5 kJ) (direct step)
:b) Cgraphite+1/2 O2 → CO (g) ; (ΔH = -110.5 kJ)
:c) CO (g)+1/2 O2 → CO2 (g); (ΔH = - 283.02 kJ)
→In the reactions b) and c), the total ΔH = -393.5 kJ which is equal to ΔH in a)

The difference in the value of ΔH is 0.02 kJ which is due to measurement errors .

## इन्हें भी देखें
*ऊष्मारसायन
*पूर्णोष्मा (एन्थैल्पी)
*आन्तरिक ऊर्जा
*मानक संभवन पूर्णोष्मा (Standard enthalpy of formation)

श्रेणी:ऊष्मा रसायन
मानक संभवन पूर्णोष्मा

450px|thumb|लिथियम फ्लोराइड के लिये बॉर्न-हैबर (Born-Haber) आरेख जिसमें मानक संभवन पूर्णोष्मा दिखाया गया है।
किसी यौगिक के संभवन (formation) के समय उसके १ मोल के निर्माण में होने वाला पूर्ण ऊष्मा परिवर्तन (change of enthalpy) उस यौगिक का **मानक संभवन पूर्णोष्मा** (standard enthalpy of formation) या **मानक संभवन ऊष्मा** (standard heat of formation) कहलाता है। यौगिक का निर्माण उसमें मौजूद तत्त्वों से होना चाहिये, तथा सभी पदार्थ अपने मानक अवस्था में तथा १ वायुमण्डलीय दाब पर होने चाहिये। मानक संभवन पूर्णोष्मा को Δ*H*fO या Δf*H*O से दर्शाया जाता है। इस निरूपण में आने वाला थीटा (या शून्य) यह दिखाता है कि प्रक्रिया मानक स्थितियों में दिये हुए ताप पर (प्रायः 25 डिग्री सेल्सियस या 298.15 K) हुई है। मानक अवस्थाएं निम्नलिखित हैं-

#गैस के लिये : 1 वायुमण्डलीय दाब
#किसी आदर्श विलयन में घुले हुए विलेय के लिये : सान्द्रण 1 mole/liter, दाब १ वायुमण्डलीय
#For a pure substance or a solvent in a condensed state (a liquid or a solid): the standard state is the pure liquid or solid under a pressure of 1 atm
#For an element: the form in which the element is most stable under 1 atm of pressure. One exception is phosphorus, for which the most stable form at 1 atm is black phosphorus, but white phosphorus is chosen as the standard reference state for zero enthalpy of formation.

उदाहरण के लिये, कार्बन डाई आक्साइड की मानक संभवन पूर्णोष्मा, निम्नलिखित अभिक्रिया की पूर्णोष्मा के बराबर होगी। (उपरोक्त स्थितियों के अन्तर्गत)

:C(s,graphite) + O2(g) → CO2(g)

सभी तत्व अपने मानक अवस्था में लिखे जाते हैं, तथा 1 मोल उत्पाद का निर्माण होता है। यह सभी संभवन पूर्णोष्माओं के लिये सत्य है।

## उदाहरण: मानक संभवन पूर्णोष्मा ( 25°C, 298 K पर)

:(State: g = gaseous; l = liquid; s = solid; aq = aqueous)

## सन्दर्भ

## इन्हें भी देखें
*मानक अभिक्रिया पूर्णोष्मा

श्रेणी:ऊष्मा रसायन
मानक अभिक्रिया पूर्णोष्मा

किसी निकाय में, किसी पदार्थ का एक मोल, मानक स्थितियों में रासायनिक अभिक्रिया द्वारा परिवर्तित होता है तो पूर्णोष्मा (enthalpy) में जितना परिवर्तन होता है उसे **मानक अभिक्रिया पूर्णोष्मा** (standard enthalpy of reaction ; Δ*H*r⊖ द्वारा निरूपित) कहते हैं।

किसी रासायनिक अभिक्रिया के लिये,

:−*v*A A + −*v*B B + ... → *v*P P + *v*Q Q ...

अभिकारकों एवम उत्पादों के मानक अभिक्रिया पूर्णोष्मा ( standard enthalpy of reaction) Δ*H*r⊖ मानक संभवन पूर्णोष्मा Δ*H*fo के बीच सम्बन्ध को निम्नलिखित समीकरण से दिया जा सकता है-


\Delta H_\mathrm{r}^\ominus = \sum_{B}{v_B\Delta H_\mathrm{f}^\ominus(B)}


इस समीकरण में, *v<sub>B</sub>* , B की रससमीकरणमितीय संख्या (stoichiometric number) है।

मानक संभवन पूर्णोष्मा (standard enthalpy of formation) भी इसी प्रकार का एक पूर्णोष्मा परिवर्तन है जिसका मान बहुत सारे पदार्थों के लिये निकाला जा चुका है।

## इन्हें भी देखें
*पूर्णोष्मा (एन्थैल्पी)
*मानक संभवन पूर्णोष्मा

श्रेणी:ऊष्मा रसायन
आयुर्विज्ञान महाविद्यालय

**आयुर्विज्ञान महाविद्यालय** (मेडिकल कॉलेज) वे महाविद्यालय हैं जिनमें आयुर्विज्ञान की उच्च शिक्षा प्रदान की जाती है।

## इन्हें भी देखें
*भारत के आयुर्विज्ञान महाविद्यालयों की सूची

श्रेणी:शिक्षा
अन्तस्थ राज्य

दो परस्पर शत्रु देशों के बीच स्थित देश को **अन्तःस्थ राज्य** कहते हैं। माना जाता है कि अन्तःस्थ राज्य के अस्तित्व के कारण वे शत्रु देश युद्ध (संघर्ष) से बचे रह पाते हैं।

श्रेणी:राजनीति
बंगाल नागपुर रेलवे

**बंगाल नागपुर रेलवे** (Bengal Nagpur Railway) एक कम्पनी थी जिसने पूर्वी एवं मध्य भारत में रेलमार्गों के विकास में अग्रणी भूमिका निभायी। इसके बाद 'पूर्वी रेलवे' बना और इसके बाद दक्षिण-पूर्व रेलवे।

श्रेणी:भारत की बंद रेलवे कंपनियां
राम नारायण आर्य

**राम नारायण आर्य** (1936 – 2010) एक आर्यसमाजी थे जिन्होने वर्षा तथा मौसम से सम्बन्धित अनेक कार्य किये, जैसे वर्षा कराना, वर्षा रोकना, वायु का वेग और दिशा बदलना आदि।

श्रेणी:आर्य समाज
रवि प्रकाश आर्य

**डॉ रवि प्रकाश आर्य** (जन्म: 6 जून, 1961) संस्कृत विद्वान एवं शिक्षाशास्त्री हैं। वैदिक कालखण्ड पर उनकी ४० से अधिक पुस्तकें प्रकाशित हुई हैं। 

## बाहरी कड़ियाँ
*डा. रवि प्रकाश आर्य, भारत अघ्ययन केन्द्र बनारस से जुड़े (प्रवक्ता)
*Ravi Prakash Arya

श्रेणी:संस्कृत विद्वान
अफ़ग़ानिस्तान क्रिकेट टीम

**अफ़ग़ानिस्तान क्रिकेट टीम** (, ) अंतरराष्ट्रीय क्रिकेट में अफ़ग़ानिस्तान का प्रतिनिधित्व करता है। टीम का संचालन अफ़ग़ानिस्तान क्रिकेट बोर्ड करता है। 

अफ़ग़ानिस्तान में 19 वीं शताब्दी के बाद से क्रिकेट खेला जाता रहा है, लेकिन 21 वीं सदी की शुरुआत में ही राष्ट्रीय टीम को सफलता मिलने लगी थी। अफ़ग़ानिस्तान क्रिकेट बोर्ड 1995 में बना और 2001 में अंतर्राष्ट्रीय क्रिकेट परिषद (आईसीसी) का एक एफिलिएट सदस्य बन गया और 2003 में एशियाई क्रिकेट परिषद (एसीसी) का सदस्य बना।
अंतर्राष्ट्रीय क्रिकेट खेलने के लगभग एक दशक के बाद, 22 जून 2017 को, लंदन में एक आईसीसी की बैठक में, पूर्ण आईसीसी सदस्यता (और इसलिए टेस्ट स्थिति) अफ़ग़ानिस्तान को दी गई थी। आयरलैंड के साथ, यह टेस्ट क्रिकेट खेलने वाले देशों की संख्या को बारह तक ले गया। आईसीसी की एफिलिएट सदस्यता रखने के बाद यह पूर्ण सदस्य का दर्जा हासिल करने वाला पहला देश है।

## इन्हें भी देखें
* अफ़ग़ानिस्तान में क्रिकेट
* अफ़ग़ानिस्तान ए क्रिकेट टीम

## सन्दर्भ

## बाहरी कड़ियाँ
*
*
*
*
*
श्रेणी:राष्ट्रीय क्रिकेट टीम
श्रेणी:क्रिकेट टीम
इयान गूल्ड

**इयान गूल्ड** (अंग्रेजी : Ian Gould) (जन्म : १९ अगस्त १९५७) एक इंग्लैंड क्रिकेट टीम के पूर्व खिलाड़ी तथा वर्तमान में एक अम्पायर है जो टेस्ट क्रिकेट ,एक दिवसीय अंतरराष्ट्रीय तथा ट्वेन्टी ट्वेन्टी प्रारूप में अम्पायरिंग करते हैं। इन्होंने अपने क्रिकेट कैरियर की शुरुआत १५ जनवरी १९८३ को न्यूज़ीलैंड के खिलाफ पहला वनडे खेलकर किया था और अंतिम वनडे में भारत के विरुद्ध २२ जून १९८३ को खेला था।  अपने अम्पायरिंग कैरियर की शुरुआत टेस्ट क्रिकेट में २००८ में की थी तथा वनडे और ट्वेन्टी ट्वेन्टी में २००६ में की थी।

## सन्दर्भ

श्रेणी:क्रिकेट अम्पायर
श्रेणी:जीवित लोग
श्रेणी:1957 में जन्मे लोग
श्रेणी:इंग्लैंड के क्रिकेट खिलाड़ी
श्रेणी:विकिपरियोजना क्रिकेट
सुंदरम रवि

**सुंदरम रवि'' (**एस॰ रवि** ) ([[अंग्रेजी]] : S. Ravi) (जन्म: २२ अप्रैल १९६६) एक [[भारतीय]] [[क्रिकेट (अंपायर)]] है जो [[टेस्ट क्रिकेट]] ,[[एक दिवसीय अंतरराष्ट्रीय]] तथा [[ट्वेन्टी ट्वेन्टी]] क्रिकेट मैचों में अम्पायरिंग करते हैं।  **एस॰ रवि''' का जन्म बैंगलोर में हुआ था। 
इनको २०१५ क्रिकेट विश्व कप में २० अम्पायरों में चुना गया था तथा २०१६ आईसीसी विश्व ट्वेन्टी २० में भी चयन किया गया। .

## सन्दर्भ

श्रेणी:क्रिकेट अम्पायर
श्रेणी:जीवित लोग
श्रेणी:1966 में जन्मे लोग
श्रेणी:विकिपरियोजना क्रिकेट
2015-16 ईरानी कप

२०१५-१६ ईरानी कप में भी २०१५-१६ ईरानी ट्राफी कहा जाता है, ईरानी कप, भारत में एक प्रथम श्रेणी क्रिकेट प्रतियोगिता के 54 वें मौसम है। यह २०१५-१६ के रणजी चैंपियन मुंबई और शेष भारत की टीम के बीच मार्च २०१६ में ६ मार्च से १० के लिए एक से एक मैच के रूप में खेला जा रहा है। [1] नमन ओझा शेष भारत की टीम के कप्तान होंगे। [2] मैच ब्रेबोर्न स्टेडियम, मुंबई को आयोजित होगा।

## खिलाड़ी

## मैच

## सन्दर्भ

श्रेणी:क्रिकेट
व्यंकटेश माडगूलकर

**व्यंकटेश दिगम्बर माडगुलकर** (मराठी: व्यंकटेश दिगंबर माडगूळकर) (1927-2001) मराठी लेखक थे। इनके द्वारा रचित एक उपन्यास **[[सत्तांतर ]]** के लिये उन्हें सन् 1983 में साहित्य अकादमी पुरस्कार से सम्मानित किया गया।

## लेखन
माडगूलकर ने ८ उपन्यास, २०० से अधिक लघु कथायें, लगभग ४० पटकथा, कुछ लोक नाटक, यात्रा वृत्तांत और कुछ प्रकृति पर निबन्ध लिखे। उन्होंने कुछ अंग्रेज़ी पुस्तकों का मराठी में अनुवाद भी किया जिसमें मुख्यतः वन्य जीवन पर आधारित हैं। इससे उन्हें "कर्नल बहादूर" उपनाम भी मिला।

उनकी पहली पुस्तक "माणदेशी माणसे" १९४९ में प्रकाशित हुई जब वो केवल २२ वर्ष के थे। उनका १९५४ का उपन्यास *बानगरवाडी*, अंग्रेज़ी, जर्मन और हिन्दी सहित विभिन्न भाषाओं में अनुवाद किया गया। उनका उपन्यास *वावटळ* 'रादुगा प्रकाशक" द्वारा अंग्रेज़ी, कन्नड़, और रूसी भाषाओं में अनुवादित किया गया। अमोल पालेकर के निर्देशन में उनके उपन्यास *बानगरवाडी* पर आधारित एक फ़िल्म बनायी गयी।

## सन्दर्भ

श्रेणी:1927 में जन्मे लोग
श्रेणी:मराठी साहित्यकार
श्रेणी:२००१ में निधन
श्रेणी:साहित्य अकादमी द्वारा पुरस्कृत मराठी भाषा के साहित्यकार
सुनील सभरवाल

**सुनील सबरवाल** (अँग्रेजी: Sunil Sabharwal), जन्म:1964, दिल्ली) संयुक्त राज्य अमेरिका के अंतर्राष्ट्रीय मुद्रा कोष के वैकल्पिक कार्यकारी निदेशक हैं। वे इस पद पर पहुंचने वाले भारतीय मूल के पहले व्यक्ति हैं। इसके पूर्व वे वर्ष 1992-1996 में यूरोपीय बैंक फॉर रीकंस्ट्रक्शन एंड डेवलपमेंट में प्रमुख बैंकर के रूप में कार्यरत थे। वे वर्ष 2011-2013 के बीच यूरोपीय ई-कॉमर्स कंपनी ओगोन बोर्ड के अध्यक्ष रहे चुके हैं। वे वर्ष 2006 से स्वतंत्र निवेशक के रूप में कम रहे थे।
## सन्दर्भ

## बाहरी कड़ियाँ
*अंतर्राष्ट्रीय मुद्रा कोष आधिकारिक जालस्थल
श्रेणी:अंतर्राष्ट्रीय विकास
श्रेणी:इंटरनेशनल मॉनिटरी फंड
श्रेणी:उद्यमी
निवेदिता मेनन

**निवेदिता मेनन** एक नारीवादी लेखिका, अनुवादक और जवाहरलाल नेहरू विश्वविद्यालय में प्राध्यापक हैं।

बह*रीकव्हरीग सबव्हरशन्:फेमिनिस्ट बिऑण्ड द् लॉ (२००४)* की लेखक; और जेंडर ऐंन्ड पॉलिटिक्स इन् इंडिया (१९९९) सेक्श्युऑलिटिज् (२००८) की संपादक है। उसकी पुस्तक सीइंग लाइक ए फेमिनिस्ट् (२०१२) का खूब स्वागत हूया. वह द इकॉनॉमिक् एण्ड् पोलिटिकल वीकली, काफिला डोट ऑरग और वर्तमान अखबारों में लेख लिखती हैं।

श्रेणी:जीवित लोग
श्रेणी:नारीवादी
श्रेणी:भारतीय महिला
श्रेणी:भारतीय लेखिका
ऐलेक्ज़ैन्डर द्वीप

**ऐलेक्ज़ैन्डर द्वीप** (Alexander Island), जो **ऐलेक्ज़ैन्डर प्रथम द्वीप** (Alexander I Island) अंटार्कटिका महाद्वीप का सबसे बड़ा [द्वीप]] है। यह पश्चिमी अंटार्कटिका के अंटार्कटिक प्रायद्वीप के पाल्मर धरती क्षेत्र में बेलिंग्सहाउज़ेन सागर में स्थित है। द्वीप और अंटार्कटिक प्रायद्वीप के बीच में मार्गरीट खाड़ी (Marguerite Bay) और जॉर्ज षष्ठ खाड़ी (George VI Sound) आती है। जॉर्ज षष्ठ खाड़ी में जॉर्ज षष्ठ हिमचट्टान सदा टिकी रहने से वास्त्व में ऐलेक्ज़ैन्डर द्वीप मुख्यभूमि के प्रायद्वीप से हमेशा हिमचट्टान द्वारा जुड़ा रहता है। यह द्वीप उत्तर-दक्षिण दिशा में ३९० किमी लम्बा है। अपने उत्तरी भाग में यह ८० किमी और दक्षिणी भाग में २४० किमी चौड़ा है। उत्तरी कनाडा के डेवन द्वीप के बाद, ऐलेक्ज़ैन्डर द्वीप विश्व का दूसरा सबसे विशाल द्वीप है जहाँ कोई मानव-वासी नहीं।

## चित्रदीर्घा

File:Alexander-Island.jpg|अंतरिक्षीय उपग्रह से ऐलेक्ज़ैन्डर द्वीप की तस्वीर
File:Rocky mountain face, Alexander Island (6280674894).jpg|द्वीप पर पर्वतमाला
File:Kg hut new view.jpg|गीज़ा पर्वत, चित्र से बाहर पूर्व में इरोस हिमानी (ग्लेशियर) है


## इन्हें भी देखें
* अंटार्कटिक प्रायद्वीप
* बेलिंग्सहाउज़ेन सागर
* पाल्मर धरती

## सन्दर्भ

श्रेणी:पाल्मर धरती
श्रेणी:अंटार्कटिका के द्वीप
श्रेणी:पाल्मर धरती के द्वीप
रे टॉमलिंसन

**रे टॉमलिंसन** (अँग्रेजी: Ray Tomlinson, 23 अप्रैल 1941 - 5 मार्च 2016) एक अमेरिकी प्रोग्रामर तथा ‘ई-मेल’ (इलेक्ट्रॉनिक मेल) के आविष्कारक थे। उन्होंने वर्ष 1971 में पहली बार ‘अरपानेट प्रणाली’ पर दो कंप्यूटरों के मध्य संदेश भेजा था। वर्ष 2012 में इंटरनेट सोसाइटी द्वारा इन्हें ‘इंटरनेट हाल ऑफ फेम’ में शामिल किया गया था।
## सन्दर्भ

श्रेणी:1941 में जन्मे लोग
श्रेणी:२०१६ में निधन
श्रेणी:अमेरिकी कंप्यूटर प्रोग्रामर
सवाई माधोपुर जंक्शन रेलवे स्टेशन

राजस्थान के सवाई माधोपुर जिले का सवाई माधोपुर रेलवे स्टेशन भारत का पहला हेरिटेज रेलवे स्टेशन है। इस रेलवे स्टेशन को रणथम्भौर राष्ट्रीय उद्यान की विशेष झलक पाने हेतु "डब्ल्यू डब्ल्यू एफ" और "भारतीय रेल मंत्रालय" के सहयोग बाघ बचाओं, जंगल बचाओं एवं जल बचाओ के उपक्रम में बनाया गया है। जो कि वास्तव में रेलवे की महत्वपूर्ण योजना थी। 
पर्यटन को बढ़ावा देने और आमजन को वन्य जीवों के प्रति जागरूक करने के लिए सवाई माधोपुर रेलवे स्टेशन को वन्यजीवों और पेड़-पौधों सहित प्राकृतिक छटाओं की खूबसूरत चित्रकारी से सजाया गया, जिसके चलते सवाई माधोपुर देश का पहला हेरिटेज रेलवे स्टेशन बन चुका है। यह काम भारतीय रेल मंत्रालय और विश्व प्रकृति निधि भारत एवं डब्ल्यू डब्ल्यू एफ के संयुक्त प्रयास से रेलवे स्टेशन की दीवारों पर वन्य जीवों सहित प्राकृतिक छटाओं की चित्रकारी करने का काम किया गया। अब सवाई माधोपुर रेलवे स्टेशन से निकलने वाले यात्रियों को रणथंभोर राष्ट्रीय उद्यान की झलक रेलवे स्टेशन पर ही देखने को मिल जाती है, जो लोगों को बरबस ही अपनी और आकर्षित करती है।

## रणथम्भौर आर्टस शैली
रणथंभोर आर्टस शैली वन्य जीवों, वनस्पतियों एवं प्राकृतिक दृश्यों के लिए देश-विदेश में काफी प्रसिद्ध है, इसी आर्टस शैली का उपयोग सवाई माधोपुर रेलवे स्टेशन पर प्रयोग किया गया है। इस शैली का प्रयोग सवाई माधोपुर रेलवे स्टेशन पर 'लोगों को वन्य जीवों के प्रति जागरूक करने' , 'जल बचाओ' , 'बाघ बचाओ' , ' वन बचाओ' के हिसाब से दर्शाया गया है। सवाई माधोपुर रेलवे स्टेशन पर "पुरुष को पेड़ और महिला को डाली-फूल-पत्ती दर्शाकर" चित्रकारी की गई जो बहुत ही सुंदर है।

## टाइगर सिटी
सवाई माधोपुर जिले में रणथंभौर राष्ट्रीय उद्यान है जो कि बाघ के लिए विश्व प्रसिद्ध है। यह भारत की सबसे छोटी बाघ परियोजना होते हुए भी भारत में स्वच्छंद बाघ के दर्शन हेतु सबसे बेहतरीन जगह है। इन्हीं के चलते सवाई माधोपुर को 'टाइगर सिटी' के नाम से जाना जाता है। टाइगर की बहुलता व पर्यटकों की पसंदीदा जगह होने के कारण सवाई माधोपुर रेलवे स्टेशन पर डब्ल्यू डब्ल्यू एफ व भारतीय रेलवे मंत्रालय के सहयोग से इस स्टेशन को टाइगर थीम पर रूप दिया गया, टाइगर के अलावा जंगल बचाओ, पानी बचाओ के संबंध मे विभिन्न प्रकार की यहाँ पर पेंटिंग की गई। सवाई माधोपुर के लोकल चित्रकारों द्वारा की गई पेंटिंग विश्व स्तर टाइगर के लिए पहचानी जाती है। इसी के चलते सवाई माधोपुर रेलवे स्टेशन विश्व स्तर पर "टाइगर थीम" वाला पहला रेलवे स्टेशन है और भारत का पहला हेरिटेज रेलवे स्टेशन भी सवाई माधोपुर ही है।

## पेंटिंग विशेषता
चित्रकार गजानंद के अनुसार 'एक्रिल कलर' से ये पेटिंग बनाई गई है जो 10 सालों तक किसी भी प्रकार से खराब नहीं होगी। पेंटिंग बनने के बाद इन्हें लेमीनेट कर दिया गया है, वहीं चित्रों को बनाने में सवाई माधोपुर के स्थानीय कलाकारों द्वारा "रणथंभोर आर्टस शैली" का प्रयोग किया गया है जो देश विदेश में काफी प्रसिद्ध है।

## विश्व स्तर पर पहचान
सवाई माधोपुर शहर वैसे तो विश्व स्तर पर अपने ऐतिहासिक घटनाओं व प्राकृतिक छटाओं के लिए पहले से ही प्रसिद्ध रहा है लेकिन इस शहर को विश्व स्तर पर पहचान यहाँ का रणथंभोर दुर्ग जो कि विश्व विरासत में शामिल है। वहीं इस शहर का रणथंभोर राष्ट्रीय उद्यान बाघों के लिए विश्व में काफी प्रसिद्ध है। इसी के चलते सवाई माधोपुर रेलवे स्टेशन को भारत का पहला हेरिटेज रेलवे स्टेशन बनाने में जो यहां के लोकल कलाकारों ने भूमिका निभाई वो काफी सराहनीय है, इस स्टेशन को हेरिटेज बनाने के बाद सवाई माधोपुर का नाम भारत में काफी प्रसिद्ध हुआ है।

श्रेणी:भारत के रेलवे जंक्शन
श्रेणी:राजस्थान में रेलवे स्टेशन
श्रेणी:सवाई माधोपुर ज़िला
शोर का अल्गोरिद्म

**शोर का अल्गोरिद्म** पूर्णांकों के गुणनखण्ड के लिए एक *क्वांटम अल्गोरिद्म* (*[[क्वाण्टम कम्प्यूटर|क्वांटम कंप्यूटर]]* पर चलने वाला अल्गोरिद्म) है जो *पोलीनोमिअल टाइम* में उत्तर दे देता है (कंप्यूटर विज्ञान में पोलीनोमिअल टाइम में उत्तर देने वाले अल्गोरिद्मों को तेज माना जाता है)। इसके विपरीत, गैर-क्वांटम कंप्यूटर पर पोलीनोमिअल टाइम में पूर्णांकों का गुणनखण्ड करने के लिए कोई भी अल्गोरिद्म ज्ञात नहीं है।

## महत्त्व
*स्ट्रोंग चर्च ट्यूरिंग थीसिस* (Strong Church Turing thesis) एक दार्शनिक तर्क है जो कहता है कि - अगर किसी कम्प्यूटेशनल प्रॉब्लम के लिए किसी कम्प्यूटर (आज के या भविष्य के) पर पोलीनोमिअल टाइम में चलने वाला अल्गोरिद्म बन सकता है, तो उस प्रॉब्लम के लिए एक क्लासिकल कम्प्यूटर (अर्थात गैर-क्वांटम कम्प्यूटर) पर भी पोलीनोमिअल टाइम में चलने वाला अल्गोरिद्म जरूर होगा; और अगर किसी प्रॉब्लम के लिए एक क्लासिकल कम्प्यूटर पर पोलीनोमिअल टाइम में चलने वाला अल्गोरिद्म नहीं बन सकता है, तो उस प्रॉब्लम के लिए किसी भी कम्प्यूटर (आज के या भविष्य के) पर पोलीनोमिअल टाइम में चलने वाला अल्गोरिद्म भी नहीं बन सकता है। चूंकि पूर्णांकों के गुणनखण्ड के लिए क्वांटम कम्प्यूटर पर पोलीनोमिअल टाइम में चलने वाला अल्गोरिद्म ज्ञात है, तो स्ट्रोंग चर्च ट्यूरिंग थीसिस के अनुसार पूर्णांकों के गुणनखण्ड के लिए एक गैर-क्वांटम कम्प्यूटर पर भी पोलीनोमिअल टाइम में चलने वाला अल्गोरिद्म जरूर होगा। पर, अगर कोई ये साबित कर देता है कि पूर्णांकों के गुणनखण्ड के लिए एक गैर-क्वांटम कम्प्यूटर पर पोलीनोमिअल टाइम में चलने वाला अल्गोरिद्म नहीं बन सकता है, तो इसका अर्थ होगा कि स्ट्रोंग चर्च ट्यूरिंग थीसिस गलत है।

## आगे पढ़ें
* शोर के अल्गोरिद्म का सरल शब्दों में स्पष्टीकरण – स्कॉट आरोनसन के ब्लॉग पर

## ग्रन्थ सूची

*
श्रेणी:अल्गोरिद्म
श्रेणी:कम्प्यूटर विज्ञान
2016 काउंटी क्रिकेट चैंपियनशिप

**2016 काउंटी चैम्पियनशिप** मौसम 117 क्रिकेट काउंटी चैम्पियनशिप का मौसम है। यह प्रभाग में अन्य टीमों में दो बार खेलने के प्रत्येक टीम के साथ दो डिवीजनों के माध्यम से चुनाव लड़ा जा रहा है। मार्च 2016 में यह घोषणा की गई थी कि केवल एक ही टीम डिवीजन दो से पदोन्नत किया जाएगा और कहा कि दोनों टीमों के डिवीजन एक से चला जाएगा, इस प्रकार के लिए 8 को एक श्रेणी में टीमों की संख्या को कम करने 2017 मौसम 

## टीमें
### डिवीजन एक
 टीम डिवीजन दो से पदोन्नत

### डिवीजन दो
 टीम टीम डिवीजन एक से चला।

## स्टैंडिंग
टीमों को, एक टाई 8 और 5 एक ड्रॉ के लिए और जीत के लिए 16 अंक प्राप्त करते हैं। बोनस अंक (5 बल्लेबाजी अंक और 3 गेंदबाजी अंक की एक अधिकतम) प्रत्येक टीम की पहली पारी के पहले ओवर में 110 रन बनाए दौरान किया जा सकता है।

### डिवीजन वन

स्रोत:  
----
### डिवीजन दो

स्रोत: 

## परिणाम सारांश
काउंटी चैंपियनशिप 10 अप्रैल को शुरू होकर 23 सितंबर को खत्म होगा।
### डिवीज़न एक

### डिवीज़न दो

## खेल तिथि-निर्धारण
2,016 के मौसम के लिए खेल तिथि-निर्धारण सूची दिसंबर 2015 में घोषणा की गई थी।
### डिवीजन एक
### दौर 1

### दौर 2

### दौर 3

### दौर 4

### दौर 5

### दौर 6

### दौर 7

### दौर 8

### दौर 9

### दौर 10

### दौर 11

### दौर 12

### दौर 13

### दौर 14

### दौर 15

### दौर 16

### दौर 17

### दौर 18

### दौर 19

### दौर 20

### डिवीजन दो
### दौर 1

### दौर 2

### दौर 3

### दौर 4

### दौर 5

### दौर 6

### दौर 7

### दौर 8

### दौर 9

### दौर 10

### दौर 11

### दौर 12

### दौर 13

### दौर 14

### दौर 15

### दौर 16

### दौर 17

### दौर 18

### दौर 19

### दौर 20

## सन्दर्भ

श्रेणी:काउंटी चैंपियनशिप
उत्पादन सिद्धांत

**उत्पादन सिद्धांत** (Production theory) उत्पादन से सम्बन्धित प्रक्रियाओं के अर्थशास्त्रीय अध्ययन को कहते हैं, जिसमें कच्चे माल को पूर्ण किये गये उत्पादन से सम्बन्धित प्रक्रियाओं, व्यय, आय, इत्यादि को समझा जाता है, और भिन्न परिस्थितियों में उत्पादन में लाभ व अन्य सुधार करने के लिये समाधानों को खोजा जाता है।

## इन्हें भी देखें
* उत्पादन

## बाहरी कड़ियाँ
*उत्पादन और लागत के सिद्धांत (सूक्ष्म अर्थशास्त्र) परिभाषाएं

## सन्दर्भ

*
श्रेणी:उत्पादन और विनिर्माण
श्रेणी:विद्यार्जन विषय
श्रेणी:आर्थिक सिद्धांत
डिजक्स्ट्रा का अल्गोरिद्म

right|thumb|300px|''a'' और ''b'' के मध्य सबसे छोटा पथ प्राप्त करने के लिये डिजक्स्ट्रा की कलनविधि।

**डिजक्स्ट्रा का एल्गोरिथ्म** (Dijkstra's algorithm) किसी नक्शे के दो स्थानों के बीच सबसे छोटा रास्ता ढूंढने के लिए एक एल्गोरिथ्म है। यह एल्गोरिथ्म कंप्यूटर साइंटिस्ट एस्गर डब्ल्यू॰ डिजक्स्ट्रा के द्वारा 1956 में प्रकाशित की गई थी। एल्गोरिथ्म कई प्रकार में आती है एक प्रकार के अंदर अगर हम स्त्रोत को फिक्स कर दें तो यह हमें स्त्रोत से लेकर सभी स्थानों के बीच में सबसे छोटा रास्ता ढूंढने में मदद करता है। इस एल्गोरिथ्म को संशोधित करके हम एक। स्थान से दूसरे स्थान के बीच में भी छोटा रास्ता ढूंढ सकते हैं। डिजक्स्ट्रा एल्गोरिथ्म को बहुत जगह में यूज किया जाता है जैसे कि एक शहर से दूसरे शहर के बीच में छोटा रास्ता ढूंढने में। इंटरनेट में रूटिंग प्रोटोकोल में छोटा रास्ता ढूंढने में भी डिजक्स्ट्रा का उपयोग किया जाता है।

यह एल्गोरिथ्म मूल रूप से विभिन्न रचनाओं का उपयोग करता है। डिजक्स्ट्रा की मूल एल्गोरिथ्म दिये गये दो नोड के मध्य लघुतम पथ ज्ञात करने के लिए किया जाता है।

## स्यूडोकोड
हम सबसे पहले एक सेट ***create vertex set Q*** बनाएंगे जिसके अंदर हमारे सारे वर्टेक्स होंगे। उसके बाद हम अपना डिस्टेंस मैट्रिक्स ***dist[v]*** लेंगे जिसके अंदर हम सबसे छोटी दूरी को रखेंगे। डिस्टेंस मैट्रिक्स के अंदर हमने अभी सभी की वैल्यू को इंफिनिटी रख दिया है।  यह पंक्तिमें  ***u ← vertex in'' ''Q with min dist[u]***  सबसे छोटी दूरी निकाल कर देगा। हम स्त्रोत से दूरी को चेक करेंगे अगर यह छोटी है तो हम अपने डिस्टेंस मैट्रिक्स के अंदर इसको अपडेट ***alt ← dist[u] + length(u,'' ''v)*** कर देंगे। यह प्रक्रिया तब तक चलती रहेगी जब तक हीप खाली ना हो जाए। 
  1  **function** Dijkstra(*Graph*, *source*):
  2
  3      create vertex set Q
  4
  5      **for each** vertex *v* in *Graph*:             
  6          dist[*v*] ← INFINITY                  
  7          prev[*v*] ← UNDEFINED                 
  8          add *v* to *Q*                      
 10      dist[*source*] ← 0                        
 11      
 12      **while** *Q* is not empty:
 13          *u* ← vertex in *Q* with min dist[u]    
 14                                              
 15          remove *u* from *Q* 
 16          
 17          **for each** neighbor *v* of *u*:           
 18              *alt* ← dist[*u*] + length(*u*, *v*)
 19              **if** *alt* < dist[*v*]:               
 20                  dist[*v*] ← *alt* 
 21                  prev[*v*] ← *u* 
 22
 23      **return** dist[], prev[]
अगर हम सबसे छोटी दूरी स्त्रोत से लक्ष्य तक जानना चाहते हैं तो इस शुरु कोड को हम ऐसे अपडेट कर सकते हैं।
 1  *S* ← empty sequence
 2  *u* ← *target*
 3  **if** prev[*u*] is defined **or** *u* = *source*:          
 4      **while** *u* is defined:                      
 5          insert *u* at the beginning of *S*        
 6          *u* ← prev[*u*]                           

## सन्दर्भ
मिल्लर रैबिन नंबर अभाज्यता टेस्ट

**मिल्लर रैबिन टेस्ट** एक रैंडमाईज़ड अल्गोरिद्म है जो पोलीनोमिअल टाइम में बताता है कि कोई नंबर अभाज्य है या नहीं (कंप्यूटर विज्ञान में पोलीनोमिअल टाइम में उत्तर देने वाले अल्गोरिद्मों को तेज माना जाता है)।

## ग्रन्थसूची

* 

## इन्हें भी देखें
* ए॰ के॰ ऐस॰ नंबर अभाज्यता टेस्ट

श्रेणी:अल्गोरिद्म
श्रेणी:कम्प्यूटर विज्ञान
श्रेणी:संख्या सिद्धान्त
पेशमर्गा

पेशमर्गा कुर्दिश सेनानियों के लिए एक कुर्दिश शब्द है, जिन्हें कभी-कभी स्वतंत्रता सेनानी भी कहा जाता है। इस शब्द का अर्थ है "वे लोग जो देश की रक्षा के लिए किसी भी चीज़ से पहले अपना जीवन लगाते हैं" और कुर्दिस्तान क्षेत्रीय सरकार की पेशमर्गा सेनाएं 1920 के दशक की शुरुआत में स्वतंत्रता के लिए कुर्द आंदोलन शुरू होने के बाद से अस्तित्व में हैं, जो ओटोमन और काजार दोनों साम्राज्यों के पतन के बाद उन्होंने नियंत्रित किया था। कुर्दिस्तान क्षेत्र.

इस नाम का प्रयोग पहली बार कुर्दिस्तान गणराज्य द्वारा 1946 में कुर्द सैनिकों के लिए किया गया था। इसका सुझाव पेशावर क़ाज़ी मोहम्मद के शिक्षक ने दिया था और फिर इसे उपयुक्त नाम के रूप में चुना गया।.

पेशमर्गा बलों ने दक्षिणी कुर्दिस्तान में बाथिस्ट सरकार के खिलाफ लड़ाई में गठबंधन बलों के साथ महत्वपूर्ण भूमिका निभाई। पेशमर्गा आस्थावान एक क्रांतिकारी सेनानी है जो अपने लोगों की मुक्ति के लिए अपना जीवन बलिदान करने के लिए तैयार है।

पेशमर्गा ने इराक और दक्षिण कुर्दिस्तान को आईएसआईएस से मुक्त कराने में अहम भूमिका निभाई।.

## पेशमर्गा शब्द
कुर्दिश इतिहासकार करीम ज़ैंड कहते हैं: कुर्दिस्तान गणराज्य के दौरान, कुर्दिश सेनाओं के लिए एक नाम खोजने के लिए पेशावर काज़ी मोहम्मद के आदेश से एक समिति नियुक्त की गई थी, जिसमें हज़हर मुकरियानी, हेमन मुकरियानी, मोहम्मद टोफिक वार्डी और करीम ज़ैंड शामिल थे। विशेष सत्र में समिति ने कई नामों पर चर्चा की. जब समिति अभी भी बहस कर रही थी, मिर्ज़ा रशीदी नामक एक नौकर ने कहा: "सज्जनों, मैं देख रहा हूँ कि आप एक उपयुक्त नाम खोजने के लिए एक घंटे से काम कर रहे हैं, जबकि हमारे पास पेशमर्गा नाम है, जिसका उपयोग लंबे समय से किया जा रहा है। समिति ने नाम को सहर्ष स्वीकार कर लिया और महान पेशावर को पेशमर्गा का नाम प्रस्तुत किया, जिन्हें यह बहुत पसंद आया और पेशमर्गा के नाम को आधिकारिक तौर पर मान्यता दी गई।.

## सैन्य रैंक

## सेनापति
दक्षिण कुर्दिस्तान के पेशमर्गा बलों के कमांडर:

* ब्रिगेडियर सिहाद बरज़ानी: समर्थन
* लेफ्टिनेंट सिरवान बरज़ानी: मखमूर
* लेफ्टिनेंट मंसूर बरज़ानी: सेनाएँ
* लेफ्टिनेंट रावन बरज़ानी: विशेष बल
* लेफ्टिनेंट सोरन मोहम्मद जाफ: कमांडो
* लेफ्टिनेंट फ़रसात खज़ाली: इंटेलिजेंस
* लेफ्टिनेंट ब्रुस्क बुचर - सेवानिवृत्त
* लेफ्टिनेंट मारिवान: 70वीं यूनिट
* लेफ्टिनेंट नजत अली: 80वीं यूनिट
* लेफ्टिनेंट बहज़ाद: बरज़ान सेना
* लेफ्टिनेंट हमारेगर - परदे
* लेफ्टिनेंट मर्दन चावशिन: कराटापा
* लेफ्टिनेंट महमूद संगावी - गार्मियन फ्रंट
* लेफ्टिनेंट नूरी हामा अली: सामने
* लेफ्टिनेंट अजीज बानी: ज़ेरेवन
* लेफ्टिनेंट सईद हज़हर: ज़ेरेवन

## पूर्वी कुर्दिस्तान में
पूर्वी कुर्दिस्तान में कुर्द पार्टियां अपने सशस्त्र बलों के लिए पेशमर्गा शब्द का इस्तेमाल करती हैं। विशेष रूप से, ईरान के कुर्दिस्तान संघर्ष संगठन, ईरान की कुर्दिस्तान डेमोक्रेटिक पार्टी, ईरान की कम्युनिस्ट पार्टी के कुर्दिस्तान संगठन, ईरान के कुर्दिस्तान एसोसिएशन, कुर्दिस्तान वर्कर्स एसोसिएशन, कुर्दिस्तान फ्रीडम पार्टी, लिबरेशन पार्टी के सशस्त्र बल कुर्दिस्तान को पेशमर्गा कहा जाता है। यह इस तथ्य के बावजूद है कि कुर्दिस्तान फ्रीडम लाइफ पार्टी गुरिल्ला शब्द का उपयोग करती है।

1979 के पूर्वी कुर्दिश विद्रोह के दौरान, दो शहीद सशस्त्र संगठनों, ईरानी पीपुल्स मार्टिरडम गुरिल्ला (ईरानी पीपुल्स लिबरेशन आर्मी) और ईरानी पीपुल्स मार्टिरडम गुरिल्ला-अल्पसंख्यक संगठन, की सेनाओं ने पेशमर्गा शब्द का इस्तेमाल किया था जिसे उन्होंने स्थापित किया था। उसकी अपनी सशस्त्र सेनाएँ।.

## संसाधन
ली सीडोल

**ली सीडोल** एक दक्षिण कोरियाई गो खिलाड़ी हैं। फ़रबरी 2016 में ये 18 अंतरराष्ट्रीय खिताब जीतकर सबसे ज्यादा ख़िताब जीतने वालों की सूची में दूसरे स्थान पर हैं। 

मार्च 2016 में ये कंप्यूटर प्रोग्राम अल्फागो के खिलाफ पांच मैच के एक मुकाबले में भाग ले रहे हैं।

श्रेणी:दक्षिण कोरिया के लोग
श्रेणी:दक्षिण कोरिया में खेलकूद
गो (खेल)

**गो** एक बोर्ड गेम है जिसमें खिलाडियों का लक्ष्य ज्यादा से ज्यादा क्षेत्र को घेरना होता है।

श्रेणी:बोर्ड गेम
नॉर्वे में संस्कृत

**नॉर्वे में संस्कृत** ओस्लो विश्वविद्यालय में पढ़ाई जाती है।
[अंगूठाकार|तंत्रराजतंत्र का अर्थ है "तंत्रों का राजा तंत्र"। यह ग्रंथ देवी ललिता त्रिपुरसुंदरी को समर्पित है और इसमें कुल 36 अध्याय हैं, प्रत्येक में 100 श्लोक हैं। इसकी रचना की तिथि स्पष्ट नहीं है, लेकिन यह 1603 ई. से पहले की होनी चाहिए क्योंकि उस वर्ष सुभगानंद ने इस पर अपनी टीका प्रकाशित की थी। इस ग्रंथ में मंत्र यंत्र (रहस्यमय चित्र) और देवी-तत्व पर विस्तृत विवेचन है।  यह चित्र 19वीं सदी की शुरुआत में कागज़ पर प्रतिलिपि किए गए एक हस्तलिखित पांडुलिपि का है, जो कि मूल पाठ से काफी पुराना है। यह पांडुलिपि अब MS 5295 के नाम से स्चोयन संग्रहालय (ओस्लो, नॉर्वे) में संरक्षित है। यह संस्कृत में [देवनागरी लिपि में लिखी गई है।  यह दो-आयामी हस्तलिखित पांडुलिपि का चित्र है, जिसे सार्वजनिक डोमेन में आने वाले पुराने ग्रंथ से प्रतिलिपि किया गया है।]]

## संस्कृत और योगा के प्रति नॉर्वे के नागरिकों की रुचि
नॉर्वे के नागरिक संस्कृत भाषा तथा योगा के प्रति अपनी रुचि प्रकट करने समय-समय पर भारत आते रहे हैं। ऐसे ही एक प्रयास में नॉर्वे के 20 नागरिक उत्तर कन्नड़ ज़िले के येल्लापुर तालुक के बगिनाकट्टा गाँव में 2014 में सम्हिता नामी गैर-सरकारी संस्था के प्रशिक्षण शिविर में शामिल हुए थे। इस दल में आठ महिलाएँ शामिल थीं। इन लोगों ने श्रीमद्भगवद्गीता का भी अध्ययन किया तथा धार्मिक श्लोकों का जाप भी किया।

## संस्कृत भाषा में रुचि का कारण
अंग्रेज़ी और अन्य यूरोपीय भाषाओं की तरह, नॉर्वे की राष्ट्रीय भाषा के कई शब्द संस्कृत से प्रभावित रहे हैं। प्राचीन नार्वेजियन भाषा का शब्द "deyja" संस्कृत के शब्द "देहान्त (dehānta)" से लिया गया है, जिसका अर्थ होता है "शरीर का अंत" या "मृत्यु"। ऐसे कई अन्य शब्द भी हैं जो संस्कृत से संबंधित हैं।

कुछ अन्य उदाहरण इस प्रकार हैं:

"moder" (नार्वेजियन: माँ) ← संस्कृत: "मातृ (mātṛ)" – माँ

"broder" (नार्वेजियन: भाई) ← संस्कृत: "भ्रातृ (bhrātṛ)" – भाई

"navn" (नार्वेजियन: नाम) ← संस्कृत: "नाम (nāma)" – नाम

"far" (नार्वेजियन: पिता) ← संस्कृत: "पितृ (pitṛ)" – पिता

"hjerte" (नार्वेजियन: हृदय) ← संस्कृत: "हृदय (hṛdaya)" – दिल

"dag" (नार्वेजियन: दिन) ← संस्कृत: "दिवस (divasa)" – दिन

"sti" (नार्वेजियन: रास्ता / पगडंडी) ← संस्कृत: "स्थिति (sthiti)" या "पथ (patha)" – स्थिति / मार्ग

## सन्दर्भ

श्रेणी:विश्व में संस्कृत
श्रेणी:नॉर्वे
श्रेणी:संस्कृत
होआंग फुक पगोडा

**होआंग फुक पगोडा** (अंग्रेज़ी: Hoằng Phúc Pagoda, वियतनामी: Chùa Hoằng Phúc, अर्थ: महान आशीर्वाद) वियतनाम के उत्तर-मध्य तट क्षेत्र के क्वांग बिन्ह (Quảng Bình) प्रान्त के लय थ्वई (Lệ Thủy) ज़िले के म्य थ्वई (Mỹ Thủy) नगरक्षेत्र के थ्वान त्राच (Thuan Trach) गाँव में स्थित एक पगोडा है। यह लगभग ७०० वर्ष पुराना है और वियतनाम के सबसे प्राचीन पगोडाओं में से एक माना जाता है।

## इन्हें भी देखें
* पगोडा

## सन्दर्भ

श्रेणी:वियतनाम के बौद्ध मंदिर
हिबा नवाब

हिबा नवाब एक भारतीय अभिनेत्री हैं।

## धारावाहिक

## इन्हें भी देखें
* अदा खान
* ज़ोया अफ़रोज़
* शफ़क़ नाज़
* ज़ायरा वसीम
* शमीन मन्नान
* अंजुम फाकीह

## सन्दर्भ

## बाहरी कड़ियाँ
* 

श्रेणी:भारतीय अभिनेत्री
आईआरएनएसएस-1एफ़

**आईआरएनएसएस-1एफ़** भारतीय क्षेत्रीय नौवहन उपग्रह प्रणाली (आईआरएनएसएस) के सात उपग्रहों की श्रृंखला में छठा उपग्रह है। इससे पहले आईआरएनएसएस-1ए, आईआरएनएसएस-1बी, आईआरएनएसएस-1सी, आईआरएनएसएस-१डी और आईआरएनएसएस-1ई अंतरिक्ष में प्रक्षेपित किये जा चुके हैं। यह उपग्रह भारतीय क्षेत्र के लिए नौवहन (नेविगेशन) सेवाएं प्रदान करने के लिए सात उपग्रहों के नक्षत्र का हिस्सा है।
 यह उपग्रह भू-समकालिक कक्षा में स्थापित किया गया है। इसे पीएसएलवी-एक्सएल सी32 से 10 मार्च 2016 को 16:01 आईएसटी पर छोड़ा गया।  

इस उपग्रह में दो तरह के पेलोड हैं। नौवहन पेलोड उपयोगकर्ताओं को दिशा सूचक नौवहन संकेत भेजेगा और रेंजिंग पेलोड में सी-बैंड ट्रांसपोंडर है जो उपग्रह के कार्यक्षेत्र का सटीक निर्धारण करने में सहायक है। 
इसका जीवनकाल 12 साल है।

## इन्हें भी देखें

* संचार उपग्रह
* गगन नौवहन प्रणाली
* उपग्रह नौवहन प्रणाली

## सन्दर्भ

## बाहरी कड़ियाँ
* इसरो के भविष्य के कार्यक्रम

श्रेणी:आईआरएनएसएस उपग्रह मंडल
श्रेणी:2016 में भारत
श्रेणी:2016 में अंतरिक्ष उड़ान
श्रेणी:2016 में अंतरिक्ष उड़ान
ली राजवंश

**ली राजवंश** (Lý dynasty) वियतनाम का एक राजवंश था जो सन् १००९ ई में शुरु हुआ और १२२५ ई में अंत हुआ। इसका आरम्भ ली थाई टो (Lý Thái Tổ) द्वारा पूर्व ली राजवंश (Early Lê dynasty) के तख़्तापलट के साथ हुआ। ली राजवंश के अंत में ५ वर्षीय रानी, ली चियु होआंग (Lý Chiêu Hoàng), को गद्दी से हटा दिया गया और ट्रन राजवंश का आरम्भ हुआ।

## इन्हें भी देखें
* ट्रन राजवंश
* वियतनाम

## सन्दर्भ

श्रेणी:एशिया के पूर्व देश
श्रेणी:वीयतनामी राजवंश
श्रेणी:वियतनाम का इतिहास
चूड़ासमा

**चूड़ासमा** अथवा **चुडासमा** भारत के गुजरात राज्य में पाया जाने वाला एक कबीला है।
दिनेश चांदीमल

**दिनेश चांडीमल** श्रीलंका के खिलाड़ी हैं।

श्रेणी:श्रीलंकाई क्रिकेट खिलाड़ी wicketkiper
श्रेणी:1989 में जन्मे लोग
श्रेणी:जीवित लोग
ट्रन राजवंश

**ट्रन राजवंश** (Trần dynasty) वियतनाम का एक राजवंश था जो सन् १२२५ ई में शुरु हुआ और १४०० ई तक चला। इसका आरम्भ १२२५ में सम्राट ट्रन थाई टोंग (Trần Thái Tông) के राजसिंहासन प्राप्त होने के साथ हुआ जब उनके चाचा ट्रन थू दो (Trần Thủ Độ) ने ली राजवंश के अंतिम शासक, ८ वर्षीय रानी ली चियु होआंग (Lý Chiêu Hoàng), को गद्दी से हटा दिया। ट्रन राजाओं के काल में उत्तर से मंगोल साम्राज्य ने तीन बार वियतनाम पर आक्रमण किया और तीनों बार उन्हें वापस धकेल दिया गया। इसमें १२८८ का बाच दांग नदी का युद्ध (Battle of Bạch Đằng River) निर्णायक माना जाता है। १४०० में ५ वर्षीय ट्रन थेउ दे (Trần Thiếu Đế) सम्राट था और उसे अपने नाना हो कुइ लय (Hồ Quý Ly) को गद्दी देनी पड़ी, जिसके साथ ट्रन राजवंश का काल समाप्त हो गया।

## इन्हें भी देखें
* ली राजवंश
* वियतनाम

## सन्दर्भ

श्रेणी:एशिया के पूर्व देश
श्रेणी:वीयतनामी राजवंश
श्रेणी:वियतनाम का इतिहास
महापरिनिब्बाण सुत्त

**महापरिनिब्बाण सुत्त** (संस्कृत: महापरिनिर्वाण सूत्र) थेरवाद बौद्ध ग्रंथ त्रिपिटक के सुत्तपिटक का प्रथम निकाय दीघनिकाय का १६वाँ सूत्र है। यह महात्मा बुद्ध के देहान्त व परिनिर्वाण से सम्बन्धित है और त्रिपिटक का सबसे लम्बा सूत्र है। अपने विस्तृत विवरण के कारण इसे भगवान बुद्ध की मृत्यु के बारे में जानकारी का प्राथमिक स्रोत माना जाता है।

## विवरण
सूत्र के आरम्भ में सावन शुरु होने में कुछ दिन बचे हैं। मगध के हर्यक वंश के राजा अजातशत्रु ने अपने मंत्री वस्सकार (संस्कृत: वर्षकार) को भगवान बुद्ध को राजगीर में जाकर मिलने का निर्देश दिया। वस्सकार बुद्ध के पास गए और उन्हें अजातशत्रु के समाचार व योजनाओं की जानकारी देते हुए धार्मिक सीख ली। वहाँ आनंद, महात्मा बुद्ध के दस प्रमुख शिष्यों में से एक और बुद्ध के चचेरे भाई, भी उपस्थित थे। महापरिनिब्बाण में महात्मा बुद्ध द्वारा किया गया संवाद अक्सर आनंद को सम्बोधित है। वर्णन में सावन का अंत, उसके बाद का काल और फिर बुद्ध का देहांत बताया गया है। उन्होंने शरीर-त्याग से पहले आंनद को सम्बोधित किया और कहा कि: "*यह सम्भव है कि कुछ अब सोचें कि 'हमारे शिक्षक अब अतीत में चले गए हैं और अब अब हमारा कोई शिक्षक नहीं।' लेकिन ऐसा नहीं सोचना चाहिए, आनंद, जो भी प्रशिक्षण या मार्गदर्शन मैंने दिया है, मेरे मरणोपरांत अब वही तुम्हारा शिक्षक है।*" कुछ समय में उनका देहांत हुआ और फिर उनके शरीर को देह-संस्कार के लिये तैयार किया गया। दाह-संस्कार के बाद वस्तुओं को (जिन्हें धातु कहा जाता है) आठ स्मारकों में (जिन्हें चैत्य कहते हैं) स्थापित करा गया।
## शरीर-धातु बटवारा
महापरिनिर्वाण सूत्र में महात्मा बुद्ध के शरीर-धातु के आठ दावेदारों के नाम निम्न मिलते हैं –

#पावा और कुशीनारा के मल्ल
#कपिलवस्तु के शाक्य
#वैशाली के लिच्छवि
#अलकप्प के बुलि
#रामगाम के कोलिय
#पिप्पलिवन के मोरिय
#मगधराज अजातशत्रु
#वेठद्वीप के ब्राह्मण

इन आठों दावेदारों ने महात्मा बुद्ध के धातु अवशेषों पर आठ स्थानों पर स्तूपों का निर्वाण करवाया।

## इन्हें भी देखें
* महात्मा बुद्ध
* त्रिपिटक
* थेरवाद

## सन्दर्भ

श्रेणी:दीघनिकाय
इंटेलिजेंट डिज़ाइन

**इंटेलिजेंट डिजाइन** छद्म वैज्ञानिक मान्यता है कि "हिन्दी अनुवाद – ब्रह्माण्ड और सजीवों की कुछ विशेषताओं को केवल एक बुद्धिमान सृजनकर्ता के अस्तित्व से ही समझाया जा सकता है, प्राकृतिक वरण की प्रक्रिया से नहीं"।

## ग्रन्थ सूची

*
जेम्स रैंडी

**जेम्स रैंडी** (जन्म : 7 अगस्त, 1928) कनाडाई मूल के एक अमेरिकी सेवानिवृत्त मंच जादूगर और संशयवादी थे जिन्होंने असाधारण दावों और छद्म विज्ञान को बड़े पैमाने पर चुनौती दी ।

## ग्रन्थ सूची

* 

श्रेणी:1928 में जन्मे लोग
श्रेणी:कनाडा के लोग
श्रेणी:अमेरिका के लोग
श्रेणी:संशयवाद
श्रेणी:नास्तिक
श्रेणी:२०२० में निधन
अग्निदाह

**दाह-संस्कार** या **अग्निदाह** किसी प्राणी (विषेशकर मानव) के मृत-शरीर को आग द्वारा जलाकर समाप्त कर देने की विधि को कहते हैं। हिन्दू, बौद्ध, सिख, जैन व कुछ अन्य धार्मिक समुदायों में इसी प्रक्रिया को परम्परागत रूप से करा जाता है। यूरोप व उत्तर अमेरिका के ईसाई मान्यता वाले लोगों में भी अग्निदाह प्रचलित है, हालांकि उनमें दफ़नाने की ऐतिहासिक परम्परा भी है। प्राचीन यूरोप में रोम व यूनान में अग्निदाह ही अधिक प्रचलित मृत्यु-परम्परा थी, और उस समय की कथायें व वर्णन इसकी पुष्टि करते हैं। रासायनिक रूप से अग्निदाह में शरीर भस्म होकर राख, गैसें, धुआँ और कुछ हड्डीनुमा अस्तियाँ छोड़ जाता है।

## इन्हें भी देखें
* मृत्यु

## सन्दर्भ

श्रेणी:अग्निदाह
श्रेणी:मृत्यु-सम्बन्धित प्रथाएँ
श्रेणी:भस्मीकरण
श्रेणी:आग
ग़ायबाना नमाज़-ए-जनाज़ा

इस्लाम में **ग़ायबाना नमाज़-ए-जनाज़ा** (उर्दू: غائبانہ نماز جنازہ) या **सलात अल-ग़ाइब** (अरबी: صلاة الغائب) ऐसी नमाज़ होती है जो किसी मुस्लिम व्यक्ति की मृत्यु पर तब पढ़ी जाती है जब मृतक के पास कोई जीवित नामाज़ पढ़ सकने वाला मुस्लिम मौजूद न हो। यानि यह मृतक के लिए उसके शव की ग़ैर-मौजूदगी में पढ़ी जाती है। हदीस के अनुसार यह मृत्यु के एक मास के भीतर पढ़ी जानी चाहिए। इसके विपरीत यदी मरणोपरांत मृतक के लिए नमाज़ पढ़ी जा चुकी हो तो यह अनावश्यक होती है।

## इन्हें भी देखें
* नमाज़
* नमाज़ ए-जनाज़ा

## सन्दर्भ

श्रेणी:मृत्यु-सम्बन्धित प्रथाएँ
श्रेणी:नमाज़
भस्मीकरण

**भस्मीकरण** एक अपशिष्ट प्रबंधन प्रक्रिया है जिस में अपशिष्ट पदार्थों में निहित पदार्थों का दहन शामिल होता है।  अपशिष्ट भस्मीकरण के लिए औद्योगिक संयंत्रों को साधारणतः **अपशिष्ट-से-ऊर्जा** सुविधाओं के रूप में सन्दर्भित किया जाता है। भस्मीकरण और अन्य उच्च तापमान अपशिष्ट उपचार प्रणालियों को "उष्णोपचार" के रूप में वर्णित किया गया है। अपशिष्ट पदार्थों का भस्मीकरण कचरे को भस्म, गैस और ताप में परिवर्तित करता है। भस्म अधिकतर कचरे के अजैविक घटकों द्वारा बनाई जाती है और गैस द्वारा ले जाने वाले ठोस पिण्डों या अभिकणों का रूप ले सकती है। वायुमण्डल में फैलने से पहले ग्रिप गैसों को गैसीय और कणिकीय प्रदूषकों से साफ किया जाना चाहिए। कुछ मामलों में, भस्मीकरण द्वारा उत्पन्न ऊष्मा का उपयोग वैद्युतिक शक्ति उत्पन्न करने के लिए किया जा सकता है। 

ऊर्जा प्राप्ति के साथ भस्मीकरण कई अपशिष्ट-से-ऊर्जा तकनीकों में से एक है, जैसे कि गैसीकरण, तापीय विघटन और अवायवीय अपघटन। जबकि भस्मीकरण और गैसीकरण प्रौद्योगिकियाँ सिद्धान्त रूप में समान हैं, भस्मीकरण से उत्पन्न ऊर्जा उच्च तापमान पर ताप है जबकि दहनशील गैस अक्सर गैसीकरण से मुख्य ऊर्जा उत्पाद होती है। भस्मीकरण और गैसीकरण ऊर्जा और सामग्रियों की प्राप्ति के बिना भी कार्यान्वित किया जा सकता है। 

कई देशों में, अभी भी विशेषज्ञों और स्थानीय समुदायों की ओर से भस्मक के पर्यावरणीय प्रभाव के बारे में चिन्ताएँ हैं। 

कुछ देशों में, कुछ ही दशक पहले बनाए गए भस्मकों में दहन से पहले विपज्जनक, भारी या पुनर्चक्रणीय सामग्रियों को हटाने के लिए सामग्री पृथक्करण अन्तर्गत नहीं होता था।  गैस की सफाई और दहन प्रक्रिया नियन्त्रण के अपर्याप्त स्तरों के कारण इन सुविधाओं ने संयंत्र श्रमिकों के स्वास्थ्य और स्थानीय पर्यावरण को संकट में डाल दिया। इनमें से अधिकांश सुविधाओं ने विद्युदुत्पन्न नहीं की। 

भस्मक पुनर्चक्रण के लिए भस्म से धातुओं जैसी सामग्रियों की संरचना और मात्रा के आधार पर, मूल कचरे के ठोस द्रव्यमान को 80-85% तक और मात्रा (कचरे के ट्रकों में पहले से ही कुछ हद तक संकुचित) को 95-96% तक कम कर देता है। इसका अर्थ यह है कि भस्मीकरण भूभरण को पूरी तरह से प्रतिस्थापित नहीं करता है, लेकिन यह निपटान के लिए आवश्यक मात्रा को काफी कम कर देता है। कचरा ट्रक अक्सर भस्मक में वितरण से पहले एक अन्तर्निर्मित सम्पीडक में कचरे की मात्रा को कम करते हैं।  वैकल्पिक रूप से, भूभर पर, एक स्थिर स्टील सम्पीडक का उपयोग करके असम्पीडित कचरे की मात्रा को लगभग 70% तक कम किया जा सकता है, यद्यपि एक महत्वपूर्ण ऊर्जा लागत के साथ। कई देशों में, भूभर पर संघनन के लिए सरल अपशिष्ट संघनन एक सामान्य बात है। 

आला क्षेत्रों में कुछ प्रकार के कचरे के उपचार के लिए भस्मीकरण के विशेष रूप से लाभ हैं जैसे नैदानिक ​​​​अपशिष्ट और कुछ विपज्जनक अपशिष्ट जहाँ रोगजनकों और विषाक्त पदार्थों को उच्च तापमान से नष्ट किया जा सकता है। उदाहरणों में विविध विषाक्त अपशिष्ट जल धाराओं वाले रासायनिक बहु-उत्पाद संयंत्र शामिल हैं, जिन्हें पारम्परिक अपशिष्ट जल उपचार संयंत्र में नहीं भेजा जा सकता है। 

## इन्हें भी देखें
* दहन

## सन्दर्भ

*
श्रेणी:दहन
श्रेणी:अपशिष्ट प्रबंधन
जिन्गपो लोग

**जिन्गपो** (बर्मी: ကချင်လူမျိုး) या **सिन्गफो** या **कचिन** बर्मा के उत्तर में कचिन राज्य और भारत व चीन के पड़ोसी क्षेत्रों में रहने वाला एक समुदाय है। भारत में वे अरुणाचल प्रदेश और असम के तिनसुकिया ज़िले में रहते हैं और चीन में युन्नान प्रान्त में बसते हैं।

## इन्हें भी देखें
* जिन्गपो भाषा
* कचिन राज्य

## सन्दर्भ

श्रेणी:कचिन राज्य
श्रेणी:बर्मा की मानव जातियाँ
श्रेणी:अरुणाचल प्रदेश की जनजातियाँ
श्रेणी:भारत की मानव जातियाँ
श्रेणी:चीन की जातियाँ
श्रेणी:असम के सामाजिक समुदाय
जिन्गपो भाषा

**जिन्गपो** (बर्मी: ကချင်ဘာသာ) तिब्बती-बर्मी भाषा-परिवार की ब्रह्मपुत्री शाखा (जो साल शाखा भी कहलाती है) की एक भाषा है। यह ज़्यादातर बर्मा के उत्तर में स्थित कचिन राज्य में रहने वाले जिन्गपो समुदाय द्वारा बोली जाती है, हालांकि इसके कुछ मातृभाषी भारत व चीन में भी रहते हैं। यह अधिकतर रोमन लिपि में लिखी जाती है हालांकि कुछ लोग इसे बर्मी लिपि में भी लिखते हैं।

## इन्हें भी देखें
* जिन्गपो लोग

## सन्दर्भ

श्रेणी:ब्रह्मपुत्री भाषाएँ
श्रेणी:बर्मा की भाषाएँ
श्रेणी:भारत की भाषाएँ
श्रेणी:चीन की भाषाएँ
म्यित्चीना

**म्यित्चीना** (बर्मी: မြစ်ကြီးနားမြို့), जिसे स्थानीय जिन्गपो भाषा में **म्यित्कीना** कहते हैं, बर्मा के उत्तर में स्थित कचिन राज्य की राजधानी है। यह बर्मा की राष्ट्रीय राजधानी यांगोन से १,४८० किमी दूर और माण्डले से ७८५ किमी दूर, इरावती नदी के पश्चिमी किनारे पर स्थित है। यहाँ बर्मा का उत्तरतम रेल स्टेशन भी स्थित है।

## लोग
म्यित्चीना में जिन्गपो समुदाय की बहुसंख्या है, जो कचिन लोग भी कहलाते हैं। इनके अलावा यहाँ बहुत से बमर लोग भी रहते हैं। म्यित्चीना में कुछ भारतीय, नेपाली और चीनी लोग भी बसे हुए हैं। अधिकतर लोग थेरवाद बौद्ध मत और ईसाई मत के अनुयायी हैं, लेकिन कुछ सर्वात्मवाद, हिन्दू धर्म व इस्लाम के अनुयायी भी म्यित्चीना में रहते हैं।

## इन्हें भी देखें
* कचिन राज्य

## सन्दर्भ

श्रेणी:कचिन राज्य
श्रेणी:बर्मा के आबाद स्थान
उपकर

**उपकर **एक प्रकार का कर है।** **इसे कर के साथ कर आधार पर हीं लगाया जाता है। उपकर को किसी विशेष उद्देश्य की प्राप्ति हेतु लगाया जाता है। 
भारत सरकार ने 2016-17 के बजट प्रस्तुति के दौरान 1 जून 2016 से सभी कर योग्य सेवाओं पर 0.5% की दर से **कृषि कल्याण उपकर** नमक उपकर लगाने की घोषणा की। इससे हुई प्राप्तियों का उपयोग विशिष्ट रूप से कृषि सुधार और किसान कल्याण से संबंधित कार्यक्रमों के वित्तपोषण के लिए किया जाएगा।
इसे राज्यों के साथ शेयर नहीं किया जाता है।

## References

https://www.quora.com/What-is-the-difference-between-the-terms-levy-tax-duty-and-cess-Is-this-distinction-used-only-to-India-Kindly-explain-what-is-excise-duty-too

श्रेणी:कर
पी॰के॰ नायर

**पी॰के॰ नायर** (6 अप्रैल 1933 - 4 मार्च 2016) एक भारतीय फ़िल्म अभिलेखक थे।उन्होंने पुरानी फिल्मों को संजोने के लिए वर्ष 1964 में पुणे में राष्ट्रीय फिल्म संग्रहालय शुरू किया। उन्होंने इस संग्रहालय में 12,000 फिल्मों को संग्रहीत किया जिसमें से 8,000 भारतीय फिल्में हैं। उनके एक शिष्य शिवेंद्र सिंह डूंगरपुर ने उनके जीवन पर वर्ष 2012 में ‘सेलूलॉइड मैन' नाम की एक डॉक्यूमेंट्री फिल्म बनाई थी। 
## सन्दर्भ

## बाहरी कड़ियाँ
*
श्रेणी:भारतीय इतिहासकार
श्रेणी:भारतीय अभिलेखक
श्रेणी:1933 में जन्मे लोग
श्रेणी:२०१६ में निधन
अवशेष

धार्मिक आस्था में **अवशेष** (relic) किसी संत के शरीर के अंश (जैसे कि बाल, नख, अस्तियाँ, इत्यादी) या उनकी व्यक्तिगत प्रयोग की वस्तुएँ होती हैं, जो भक्तगणों के लिये संत की स्मृति बनाए रखने का साधन होती हैं। बौद्ध धर्म, हिन्दू धर्म, इस्लाम, ईसाई धर्म, और अन्य कई धर्मों में अवशेषों का महत्त्व माना जाता है। मार्क्सवाद जैसी कुछ विचारधाराओं में भी अवशेष रखे जाते हैं, मसलन सोवियत संघ के संस्थापक व्लादिमीर लेनिन का शरीर आज भी मास्को में क्रेमलिन के बाहर एक स्मृति-स्थल में और चीन के माओ ज़ेदोंग का शरीर बेइजिंग में प्रदर्शित है।

## इन्हें भी देखें
* हज़रतबल

## सन्दर्भ

श्रेणी:अवशेष